ปิกอัพซวย ชนวัวโผล่ข้างทางกระเด็นโดนจยย.เจ็บ3 เจอข้อหาประมาทฯ 
วัวใครก็ไม่รู้ โผล่ออกมาจากข้างทางที่ อ.ฉวาง นครศรีธรรมราช รถปิกอัพเบรกไม่ทันชนเต็มที่ วัวกระเด็นไปโดนจยย. ที่วิ่งสวนมา มีผู้บาดเจ็บ 3 สาหัส 1 เจ้าของวัวหายหัว คนขับรถปิกอัพเลยตกเป็นผู้ต้องหา ฐานประมาทฯ ,เวลา 19.30 น.วันที่ 18 เม.ย. ร.ต.อ.อนันต์ บุญทรง รองสว.(สอบสวน)สภ.ไม้เรียง อ.ฉวาง จ.นครศรีธรรมราช รับแจ้งรถกระบะชนวัว มีผู้ได้รับบาดเจ็บ บนถนนเลียบทางรถไฟสายกะเปียด-ทานพอ หมู่ 2 ต.ไม้เรียง อ.ฉวาง ที่เกิดเหตุพบรถจยย.ฮอนด้าสีขาวน้ำเงิน หมายเลขทะเบียน 1 กถ 3496 นครศรีธรรมราช สภาพด้านหน้าพังยับอยู่ริมถนน มีนางเกศรา จำนงจิต อายุ33 ปี อยู่บ้านเลขที่ 216 หมู่ 5 ต.ห้วยปริก อ.ฉวาง ผู้ขับขี่ได้รับบาดเจ็บสาหัส อาสากู้ชีพทางหลวง รีบนำส่ง รพ.สมเด็จพระยุพราชฉวาง พร้อมคนซ้อนท้ายอีก 2 คนบาดเจ็บเล็กน้อย ,ใกล้กันพบรถกระบะอีซูซุ สีบรอนซ์เงิน หมายเลขทะเบียน ผจ 9517 สุราษฎร์ธานี สภาพด้านหน้าพังยับเยิน มีนายณรงค์ฤทธิ์ คชรินทร์ เป็นคนขับ และยังพบวัวสีขาวน้ำตาลเพศเมียนอนตายอยู่ริมถนนอีก 1 ตัว,เจ้าหน้าที่ตำรวจสอบถามนายณรงค์ฤทธิ์ คนขับรถกระบะทราบว่า ก่อนเกิดเหตุตนได้ขับรถมาด้วยความเร็ว มุ่งหน้าไปตลาดทานพอ ถึงที่เกิดเหตุมีวัววิ่งออกมาจากพงหญ้าข้างทางตัดหน้ารถตน ชนกระเด็นไปโดนรถจยย.ที่ขับสวนมาจนมีผู้ได้รับบาดเจ็บสาหัส 1 รายและคนซ้อนท้ายอีก 2 คนบาดเจ็บเล็กน้อย ส่วนวัวตายคาที่,อย่างไรก็ตาม เจ้าหน้าที่ตำรวจได้ถามหาเจ้าของวัวสีขาวน้ำตาลเพศเมียตัวดังล่าว แต่ยังไม่มีใครแสดงตัวเป็นเจ้าของ เบื้องต้นได้แจ้งข้อหาคนขับรถกระบะ ขับรถโดยประมาทเป็นเหตุให้ผู้อื่นได้รับอันตรายสาหัส ก่อนติดตามเจ้าของวัวมารับทราบข้อกล่าวหาต่อไป
วัวใครก็ไม่รู้ โผล่ออกมาจากข้างทางที่ อ.ฉวาง นครศรีธรรมราช รถปิกอัพเบรกไม่ทันชนเต็มที่วัวกระเด็นไปโดนจยย. ที่วิ่งสวนมา มีผู้บาดเจ็บ 3 สาหัส 1 เจ้าของวัวหายหัว คนขับรถปิกอัพเลยตกเป็นผู้ต้องหา
ชนวัว,รถชนวัว,วัวไม่มีเจ้าของ,ปิกอัพชนวัว,ข่าวทั่วไป